Diari Oficial de la Generalitat Valenciana


Sumari del DOGV 3488, del 05-05-1999 (1999/3993)

Edicte sobre aprovació de bases de la convocatòria que ha de regir la provisió en propietat de dues places de policia local.
----------------------------------------------------------------------------------------------------------------------------

### Dades del document

Número de DOGV
:   3488

Data del DOGV
:   05-05-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/3993


Data del document
:   13-04-1999

Organisme emissor
:   Ajuntament de Castelló

Tipus de document
:   Convocatòria

Descriptors 

:   * administració local
    * policia
    * concurs administratiu

Edicte sobre aprovació de bases de la convocatòria que ha de regir la provisió en propietat de dues places de policia local. [1999/X3993]
  
Bases per a l'accés al cos de policia local de l'Ajuntament de Villanueva de Castellón de dos guàrdies, segons el procediment disposat en el Decret 254/1993, de 30 de desembre, del Govern Valencià, i l'Ordre de 5 desembre de 1997.
  
Bases de la convocatòria per a proveir en propietat dos places de guàrdia de la policia local, de conformitat amb allò que s'ha disposat en la Llei 7/1985; de 2 d'abril; Reial Decret Legislatiu 781/1986, de 18 d'abril; Decret 69/1986, de 2 de juny (DOGV 20.06.1986); Reial Decret 896/1991, de 7 de juny; Reial Decret 2617/1985, de 9 de desembre; Llei 2/1990, de la Generalitat Valenciana; Decret 152/1991, de 29 d'agost i la posterior ordre del conseller que la desenrotlla, Decret del Govern Valencià 254/1993, de 30 de desembre, modificat pel Decret 133/1998, de 8 de setembre, i ordre de desenrotllament Ordre de 5 de desembre de 1994, modificada per l'Ordre de 22 de desembre de 1997; i altres normes d'aplicació.
  
Primera. Objecte de la convocatòria
  
L'objecte de la present convocatòria, que no suposa la creació de nous llocs de treball, és la provisió en propietat de dues places de guàrdia de la policia local, escala d'administració especial, subescala de serveis especials, classe de policia local i els seus auxiliars, classificada en l'escala bàsica, nivell D de titulació (article 25 de la Llei 30/1984, i 14 de la Llei 2/1990, de Coordinació de la policia local), per promoció interna, per mitjà del sistema selectiu d'oposició.
  
Segona. Condicions dels aspirants
  
Per a ser admesos a la realització de les proves selectives, els aspirants hauran de reunir els requisits següents en la data en què finalitze el termini de presentació d'instàncies, excepte el suposat que s'indica en l'apartat b) que es referirà, en tot cas al dia 31 de desembre de 1998:
  
- Ser espanyol.
  
- Tindre la condició de funcionari de carrera o personal laboral fix, categoria d'auxiliar de Policia de l'Ajuntament de Villanueva de Castellón, o, si és procedent, realitzar les mateixes funcions i estar homologades a aquells pel conseller d'Administració pública.
  
- Estar en possessió del títol de Graduat Escolar, certificat d'Estudis Primaris expedit amb anterioritat al curs acadèmic 1975-76, Batxiller Elemental o equivalent, o complides les condicions per a obtindre'l en la data en què finalitze el termini de presentació d'instàncies.
  
- No patir malaltia o defecte físic que impedisquen l'acompliment de les corresponents funcions.
  
- No haver sigut separat per mitjà d'expedient disciplinari del servei a l'estat, a les comunitats autònomes, a les entitats locals o a qualsevol altra institució jurídica pública, ni trobar-se inhabilitat per a l'exercici de la funciones públiques.
  
Tercera. Presentació d'instàncies i documentació annexa
  
Les instàncies per a prendre part en aquesta convocatòria es dirigiran a l'alcalde president d'aquest ajuntament, i s'hi podrà utilitzar la instància model que facilitarà l'Oficina d'Informació municipal. Les instàncies es presentaran en el Registre General o en la forma que determina l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir de l'endemà de la publicació de la convocatòria en el Diari Oficial de la Generalitat Valenciana.
  
En les instàncies per a prendre part en aquesta convocatòria, els aspirants hauran de manifestar que reuneixen tots i cada un dels requisits exigits en aquestes bases.
  
A les instàncies s'acompanyarà el justificant d'haver ingressat en la tresoreria municipal, o per mitjà de gir postal o telegràfic, els drets d'examen, que es fixen en la quantitat de dos mil pessetes (2.000 PTA). Els citats drets d'examen només es tornaran als qui no siguen admesos al procediment selectiu, per falta d'algun dels requisits per a prendre part en ell.
  
Quarta. Admissió d'aspirants
  
Per a ser admesos a les proves selectives, bastarà que els aspirants manifesten en les seues instàncies que reuneixen totes i cada una de les condicions exigides en aquestes bases, referides a la data de finalització del termini de presentació d'instàncies, amb l'excepció a què es fa referència en l'apartat b) de la base segona, a més d'haver abonat els drets d'examen.
  
Expirat el termini de presentació d'instàncies, per mitjà de resolució de l'Alcaldia, s'aprovarà la llista d'aspirants admesos i exclosos. Esta resolució es publicarà al tauler d'edictes de l'Ajuntament i es notificarà personalment als aspirants, i se'ls atorgarà un termini de 10 dies per a esmenes de defectes pels aspirants exclosos. No obstant això, les errades de fet podran esmenar-se en qualsevol moment, d'ofici o a petició de la persona interessada.
  
Transcorregut el dit termini, sense que es formule cap reclamació, s'entendran definitives aqueixes llistes i l'Alcaldia resoldrà les reclamacions presentades.
  
En la resolució per què s'aproven les llistes, es determinarà el lloc, la data i l'hora de la celebració de les proves prèvies, així com de l'exercici de l'oposició.
  
Quinta. Tribunal qualificador
  
El tribunal qualificador estarà format pels membres que s'indiquen, tots ells amb veu i vot:
  
President: l'alcalde president de l'Ajuntament o regidor que delegue.
  
Vocals:
  
- Un funcionari de l'Ajuntament d'igual categoria de la que es convoca.
  
- Un representant del professorat oficial designat per l'Institut Valencià de Seguretat Pública.
  
- Un representant de l'administració de la Generalitat Valenciana, designat per la Direcció General d'Interior de la Conselleria de Presidència.
  
- Dos funcionaris de l'Ajuntament, proposats per la Junta de Personal de l'Ajuntament de Villanueva de Castellón.
  
Secretari: el de la corporació municipal o funcionari que delegue.
  
La designació dels membres del tribunal inclourà la dels respectius suplents, i es farà pública juntament amb la llista d'admesos i exclosos. Els vocals del tribunal tindran igual o superior titulació acadèmica que l'exigida per als llocs de treball oferits.
  
El tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.
  
La corporació sol·licitarà dels òrgans corresponents la designació dels seus respectius representants.
  
El tribunal podrà disposar la incorporació d'assessors especialistes a les seues sessions.
  
Els membres del tribunal podran ser recusats pels aspirants de conformitat amb allò que s'ha establit en els articles 28 i 29 de la vigent Llei 30/1992, de Règim Jurídic de les Administracions Públiques i del Procediment Administratiu Comú.
  
Als efectes dels assenyalat en l'annex IV del Real Decret 236/1988, de 4 de març, el tribunal que actua en aquestes proves selectives tindrà la categoria quarta de les arreplegades en aquell, tant respecte de les assistències dels membres del tribunal com dels seus assessors i col·laboradors.
  
Sisena. Començament i desenrotllament de l'oposició
  
Els aspirants seran convocats en crida únic, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat, determinarà el decaïment del seu dret a participar en aquesta convocatòria, per la qual cosa quedarà exclòs del procediment selectiu.
  
L'ordre d'actuació dels aspirants, en aquells exercicis que no puguen realitzar-se conjuntament, es determinarà segons l'ordre rigorós de presentació de sol·licituds en el Registre General d'aquest ajuntament de Villanueva de Castellón.
  
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar proveïts del document nacional d'identitat.
  
Una vegada començades les proves només serà obligatòria la publicació dels successius anuncis als taulers municipals, amb 12 hores d'antelació a l'inici d'aquestes.
  
Setena. Procediment de selecció
  
Abans de donar començament a les proves de coneixement del temari es practicarà un reconeixement mèdic i un exercici o prova psicotècnica aptitudinal i de personalitat. Tant l'exercici psicotècnic com el reconeixement mèdic seran eliminatoris, amb la qualificació d'apte o no apte, i s'ajustaran als barems establits en els annexos corresponents d'aquestes bases.
  
Primer exercici. De caràcter obligatori i eliminatori.
  
La fase d'oposició consistirà en la realització d'un qüestionari de 30 preguntes, amb quatre respostes alternatives i només una de vertadera, sobre coneixements del temari que figura en l'annex d'aquestes bases. La durada de l'exercici serà determinada pel tribunal qualificador.
  
La qualificació d'aquest exercici serà de 0 a 10 punts, i s'hi haurà d'obtindre un mínim de 5,00 punts per a superar-lo.
  
Segon exercici. De caràcter obligatori i no eliminatori.
  
Als municipi s de predomini lingüístic valencià, com és el cas de Villanueva de Castellón, (Llei 4/1983, de 23 de novembre, de la Generalidat Valenciana), s'inclourà un exercici consistent a traduir del valencià al castellà i viceversa, un text proposat pel tribunal, en un temps igualment a determinar pel tribunal.
  
Aquest exercici es qualificarà de 0 a 2 punts.
  
No obstant això, el tribunal declararà que queden exempts de realitzar totes o alguna de les proves anteriors, aquells auxiliars que per al seu ingrés hagen acreditat els coneixements a què aquestes es refereixen, tant els referits al temari annex o els continguts en l'Ordre de 9 de setembre de 1991, de desenrotllament del Decret del Govern Valencià 152/1991, de 29 d'agost, com a les proves prèvies, que hauran de ser iguals o semblants a les que es refereix aquesta convocatòria, a la vista del certificat estès per l'ajuntament corresponent.
  
Octava. Curs selectiu
  
Finalitzades les proves selectives, el tribunal farà pública la relació d'aspirants aprovats, si n'hi ha, per ordre de puntuació obtinguda, i l'elevarà a l'Alcaldia Presidència, conjuntament amb l'acta de l'última sessió.
  
Prèvia presentació de la documentació exigida, els aspirants proposats s'incorporaran a l'Institut Valencià de Seguretat Pública per a realitzar el primer curs teoricopràctic que es realitze, dels d'accés dels auxiliars de policia als cossos de policia local, amb una durada de 120 hores lectives. La qualificació d'aquest curs correspondrà a l'IVASP.
  
Durant la realització del curs teoricopràctic, els aspirants a la categoria de policia local rebran a càrrec de l'Ajuntament les retribucions que tinguen reconegudes.
  
Novena. Presentació de documents
  
Els aspirants quedaran exempts de justificar documentalment les condicions generals que ja hagueren sigut acreditades per a les condicions generals que ja hagueren sigut acreditades per a obtindre el seu últim nomenament. En tot cas, hauran de presentar original o fotocòpia compulsada del títol acadèmic exigit. Allò que en el termini indicat, i excepte casos de força major, no presentaren la documentació, no podran ser nomenats funcionaris, i s'invalidarà l'actuació de l'interessat amb la nul·litat subsegüent dels actes del tribunal respecte d'aquests, sense perjuí de la responsabilitat en què pogueren haver incorregut per falsedat en la instància.
  
Deu. Nomenament
  
Superat el curs teoricopràctic, l'IVASP formularà proposta de nomenament a l'Alcaldia. Els aspirants que no superen el curs teòric - pràctic podran incorporar-se al curs immediat posterior. De no superar aquest segon, quedaran definitivament decaiguts en els seus drets i restaran en la categoria d'auxiliar de Policia.
  
Els aspirants que superen el curs teoricopràctic, prèvia presentació de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies comptats des del següent a aquell en què els siga notificat el nomenament.
  
Onze. Incidències
  
El tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no establit en aquestes bases, serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny; la Llei 2/1990, de 4 d'abril, de Coordinació de Policies locals de la Comunitat Valenciana, i normes de desenvolupament.
  
Dotze. Recursos
  
Contra aquestes bases i els actes administratius definitius que se'n deriven, podran els interessats interposar els oportuns recursos en els casos i en la forma que estableix la Llei 30/1992, de Règim Jurídic de les Administracions Públiques i del Procediment Administratiu Comú.
  
Tretze. Publicació
  
Aquestes bases es publicaran íntegrament en el Butlletí Oficial de la Província i en el Diari Oficial de la Generalitat Valenciana.
  
Annex I
  
Contingut de les proves prèvies
  
El contingut del reconeixement mèdic s'ajustarà al quadre d'exclusions mèdiques a incloure en els processos selectius d'aplicació en els torns de promoció interna i de mobilitat per a totes les escales i categories de les policia locals de la Comunitat Valenciana, segons allò que s'ha establit en l'apartat B, de l'Ordre de 22 de desembre de 1997, publicada en el DOGV número 3.175, de 3 de febrer de 1998.
  
Respecte a les proves prèvies consistents en proves psicotècniques, seran d'aplicació els barems continguts en l'Ordre de 5 de desembre de 1994, de la Conselleria de Presidència de la Generalitat Valenciana.
  
Annex II
  
Temari
  
Tema 1. Organització política de l'estat espanyol. Organització territorial de l'Estat.
  
Tema 2. La Constitució Espanyola de 1978.
  
Tema 3. La Corona.
  
Tema 4. Les Corts Generals. La funció legislativa.
  
Tema 5. L'administració de justícia. El Tribunal Constitucional.
  
Tema 6. El poder executiu. El Govern. Relacions del govern i les Corts Generals.
  
Tema 7. Les comunitats autònomes. La Comunitat Autònoma Valenciana. L'Estatut d'Autonomia de la Comunitat Valenciana.
  
Tema 8. La Generalitat Valenciana. Les Corts. El Govern Valencià o Consell. El president.
  
Tema 9. L'administració Local. El municipi. L'alcalde. Els tinents d'alcalde. Els regidors.
  
Tema 10. L'Ajuntament. El Plenari. La Comissió de Govern. Les comissions informatives.
  
Tema 11. El dret administratiu: fonts. La llei. Normes no parlamentàries equiparades a la llei. El reglament.
  
Tema 12. El procediment administratiu. El procediment sancionar administratiu.
  
Tema 13. La seguretat ciutadana. La policia local. Funcions. Estructura orgànica i funcional.
  
Tema 14. Relació policia - ciutadà. Normes d'actuació.
  
Tema 15. La coordinació de les policies locals de la Comunitat Valenciana. L'Institut Valencià de Seguretat Pública.
  
Tema 16. El Codi Penal. Concepte de delicte i de falta. Delictes contra les persones. Delictes contra el patrimoni.
  
Tema 17. Faltes contra les persones. Faltes contra el patrimoni.
  
Tema 18. Les ordenances municipals. Potestat sancionadora local. Procediment sancionador.
  
Tema 19. La seguretat vial. Competències municipals en matèria de seguretat vial. Procediment sancionador en matèria de tràfic.
  
Tema 20. El transport de mercaderies. Els accidents de tràfic.
  
Diligència. Per a fer constar que les anteriors bases van ser aprovades pel Plenari de l'Ajuntament, en la sessió que va tindre lloc el dia 26 de març de1999.